EL
C 252/44
Επίσημη Εφημερίδα της Ευρωπαϊκής Ένωσης
17.7.2023
Απόφαση του Γενικού Δικαστηρίου της 7ης Ιουνίου 2023 — Aprile και Commerciale Italiana κατά EUIPO — DC Comics (Απεικόνιση νυχτερίδας σε ωοειδές πλαίσιο) (Υπόθεση T-735/21) (1) {Σήμα της Ευρωπαϊκής Ένωσης – Διαδικασία για την κήρυξη ακυρότητας – Εικονιστικό σήμα της Ευρωπαϊκής Ένωσης το οποίο απεικονίζει νυχτερίδα σε ωοειδές πλαίσιο – Λόγοι απόλυτης ακυρότητας – Διακριτικός χαρακτήρας – Έλλειψη διακριτικού χαρακτήρα – Άρθρο 7, παράγραφος 1, στοιχεία β' και γ', του κανονισμού (ΕΚ) 40/94 [νυν άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001] – Περιορισμός των προϊόντων τα οποία αφορά η αίτηση για την κήρυξη της ακυρότητας – Υποχρέωση αιτιολογήσεως} (2023/C 252/50) Γλώσσα διαδικασίας: η αγγλική Διάδικοι Προσφεύγοντες: Luigi Aprile (San Giuseppe Vesuviano, Ιταλία), Commerciale Italiana Srl (Nola, Ιταλία) (εκπρόσωπος: C. Saettel, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: T. Frydendahl) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: DC Comics (Burbank, Καλιφόρνια, Ηνωμένες Πολιτείες) (εκπρόσωποι: G. Glas, P. Van Dyck και E. Taelman, δικηγόροι) Αντικείμενο Με την προσφυγή που άσκησαν βάσει του άρθρου 263 ΣΛΕΕ, οι προσφεύγοντες ζητούν την ακύρωση της απόφασης του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 6ης Σεπτεμβρίου 2021 (υπόθεση R 1447/2020-2).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει τους Luigi Aprile και Commerciale Italiana Srl στα δικαστικά έξοδα.
(1)
EE C 37 της 24.1.2022.
Απόφαση του Γενικού Δικαστηρίου της 24ης Μαΐου 2023 — Granini France κατά EUIPO — Pichler (Joro) (Υπόθεση T-68/22) (1) [Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος της Ευρωπαϊκής Ένωσης Joro – Προγενέστερο εθνικό λεκτικό σήμα JOKO – Σχετικός λόγος απαραδέκτου – Κίνδυνος συγχύσεως – Ομοιότητα των προϊόντων – Άρθρο 8, παράγραφος 1, στοιχείο β', του κανονισμού (ΕE) 2017/1001] (2023/C 252/51) Γλώσσα διαδικασίας: η γερμανική Διάδικοι Προσφεύγουσα: Granini France (Mâcon, Γαλλία) (εκπρόσωπος: J. Wachsmuth, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: T. Klee και D. Gája) Αντίδικος ενώπιον του τμήματος προσφυγών του EUIPO: Josef Pichler (San Leonardo in Passiria, Ιταλία) Αντικείμενο Με την προσφυγή που άσκησε δυνάμει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του πρώτου τμήματος προσφυγών του Γραφείου Διανοητικής Ιδιοκτησία της Ευρωπαϊκής Ένωσης (EUIPO) της 8ης Νοεμβρίου 2021 (υπόθεση R 2336/2020-1).